EELK Haapsalu Püha Johannese koguduse teenetemärk antakse Eesti või välisriigi kodanikule Haapsalu kogudusele ja Haapsalule osutatud eriliste teenete eest. Teenetemärk võeti kasutusele aastal 2002. Teenetemärk on antud 2003. aastal Haapsalu koguduse nõukogu auliikmele, arst Heino Noorele ja Haapsalu Vanamuusika Festivali asutajale professor Toomas Siitanile, 2004. aastal Öster-Haninge sõpruskoguduse õpetajale praost Martin Marcollale (Rootsi), 2005. aastal koguduse  pikaaegsele juhatuse esimehele (1976-1991) Ülo Niinele, 2006. aastal ajakirjanik Anneli Ammasele, 2007. aastal koguduse diakooniatöö juhile Evi Süsile, 2008. aastal Loviisa sõpruskoguduse õpetajale praost Veli-Matti Hynninenile ning 2009. aastal pikaaegsele kirikumehele Arnold Korjusele.